ඇමෙරිකාවේ පැසිෆික් වෙරළ තීරයට එක්රොක් වන ඩොල්ෆින්ලා, ප්ලාවාංග ඇති තැනට වේගයෙන් පිහිනා එති. ප්ලාවාංග ඇති තැනට පිහිනා එන්නේ ඩොල්ෆින්ලා පමණක් නොවෙයි. සීල් මසුන් ද රංචු පිටින් එතැනට පිහිනයි. ඊට අමතරව, මුහුදු ලිහිණියෝ ද මෙතැනට එක්රොක් වෙති. මොවුන් සැමගේ ගමනාන්තය ඇමෙරිකාවේ කැලිෆෝනියාවේ මොන්ටාරේ බොක්කය. දැන් මෙම මුහුදු සීමාව කොළ පැහැයෙන් දිදුළයි. ඒ, ප්ලාවාංග හේතුවෙනි. බිලියන ගණනක් ප්ලාවාංග ආහාරයට ගැනීමට මිලියන ගණනින් හාල්මැස්සන් මෙතැනට පැමිණෙයි. ඩොල්ෆින්ලා, මුහුදු සිංහයන් පමණක් නොව මුහුදු ලිහිණියන් මෙතැනට පැමිණෙන්නේ මේ හාල්මැස්සන් ගොදුරු කර ගැනීමටය. ඩොල්ෆින්ලා හාල්මැස්සන් වට කරමින් උන් ආහරයට ගනිද්දී, සීල් මසුන් හාල්මැස්සන් රංචුවට පහර දෙන්නේ දිය යටට ගොස් පහළ සිට ඉහළට පැමිණෙමිනි. මුහුදු ළිහිණියන් ලැබෙන අවස්ථාවෙන් ප්‍රයෝජන ගනිමින්, හාල්මැස්සන් එකා දෙන්නා බැගින් ආහාරයට ගැනීම සිදු කරයි. තම තමන්ට හැකි තරමින් කුස පුරවා ගැනීම කාගේත් අරමුණය. ඊට හේතුව තවත් යෝධයන් පිරිසක් ද මෙහි පැමිණෙන බැවිනි. ඔවුන් පැමිණියහොත්, භෝජන සංග්‍රහය ඉක්මණින්ම අවසන් වෙයි. ඒ, යෝධයන් මොල්ලි තල්මසුන්ය. මොල්ලි තල්මසුන් සියයකින් පමණ සමන්විත රංචුවක් හාල්මැස්සන් ආහාරයට ගැනීමට පැමිණ සිටී. ලොව විශාලතම භෝජන සංග්‍රහය ඒ අනුව අවසන් වෙයි.
ඩොල්ෆින්න්ලා එක්රොක් වන්නේ කොහෙටද?
ඇමෙරිකාවේ පැසිෆික් වෙරළ තීරයට